Lucknow Internasjonale lufthavn

Lucknow internasjonale lufthavn, eller Chaudhary Charan Singh internasjonale lufthavn,  er en flyplass i Amausi i Lucknow i India. Flyplassen er Indias tolvte mest traffikerte, og i de nordlige og sentrale delene av India er det bare Indira Gandhi-flyplassen i Delhi som er større.

Lufthavnen dekker et område på 4,9 km². Lufthavnens ledelse ligger under de indiske luftfartsmyndighetene, Airport Authority of India, som er ansvarlig for bygging av nye flyplasser og oppgradering, vedlikehold og administrasjen av eksisterende.

Historie 
Lufthavnen ble bygget i 1986. Med en stadig økende trafikk bestemte Airport Authority of India at lufthavnen skulle oppgraderes. Den 17. juli 2008 var byggearbeidene ferdig, og flyplassen fikk det nye navnet Chaudhary Charan Singh lufthavn. I mai 2014 ble den tildelt status som en internasjonal lufthavn.

Terminaler 

Flyplassens opprinnelige Terminal 1 er bygget i samme arkitektoniske stil som jernbanestasjonen i Charbagh. Terminal 1 har blitt benyttet til internasjonal trafikk etter åpningen av Terminal 2. 

Terminal 2 ble åpnet av Ajit Singh, ministeren for sivil luftfart 2. juni 2012. Terminalen benyttes til innenrikstrafikk.

Referanser

Eksterne lenker 
 Amausi Airport på Airports Authority of Indias hjemmeside.
 Accident history for LKO på Aviation Safety Network

Flyplasser i India
Uttar Pradesh